“**Sølvbergvariasjonar”** av Sinikka Langeland

**Sinikka Langeland** tekst, musikk, sang og kantele

**Arve Henriksen** trompet

**Trygve Seim** saksofon

**Anders Jormin** bass

**Markku Ounaskari** trommer

“Sølvbergvariasjonar” er et musikalsk litt surrealistisk drømmelandskap for kantele, sang, trompet, saksofon, bass og trommer. Ensemblet ble satt sammen til innspillingen "Starflowers" i 2004, den første av fire plater med Sinikka Langelands musikk for det velrennomerte plateselskapet ECM. De har turnért i USA, Japan og Europa, men gjester også ofte Finnskogen hvor Sinikka har sin base. “Sølvbergvariasjonar” bestilt av Glogerfestspillene er inspirert av Sølvgruvene i Kongsberg og åpner med en visjon om at gruveberget smeltes om til en skinnende sølvpyramide. Det veksles videre mellom sang, instrumentale partier og improvisasjon over et portrett av en gruvearbeider. Det er nesten umulig å leve seg inn i hvor hardt bergmannlivet var. Svært gripende er også bruken av hester som ble pisket i evig rundgang for å heise opp tønner med stein.

"Hestegjøpel" er tittel på dette stykket og "Døydraum" er en musikalsk fabulering over en gruvearbeiders nær døden-opplevelse der han overlever et fall fra en stige og ned i bunnen av en sjakt. “Sølv Maria” er en bønn for gruvebarna som døde. Verket avsluttes med “ I Sølvberget” hvor menneske og berg smelter sammen og blir ett.

Riksscenen Oslo 28.jan. kl.20.30

Kongsberg kirke 29.jan. kl.22.00

Herdahlsalen Kongsvinger 30.jan. kl.16.00

Moss Arena 31.jan. kl.19.00

Konserten i Kongsberg blir tatt opp av NRK p2. Sendetid kommer senere.

Verket vil også bli presentert i Spillerom NRK p2 i uke 6